**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO DIDŽIAUSIO LEISTINO PAREIGYBIŲ SKAIČIAUS PATVIRTINIMO**

2021 m. kovo 19 d. Nr. 34-721

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos Lazdijų socialinių paslaugų centro įstatų, patvirtintų Lazdijų rajono savivaldybės tarybos 2011 m. gegužės 24 d. sprendimu Nr. 5TS-43 „Dėl viešųjų įstaigų įstatų pakeitimo ir patvirtinimo“, 69 punktu ir atsižvelgdama į viešosios įstaigos Lazdijų socialinių paslaugų centro 2021-03-12 raštą Nr. SPCS-144 „Dėl pareigybių skaičiaus“, Lazdijų rajono savivaldybės taryba nusprendžia:

1. Patvirtinti viešosios įstaigos Lazdijų socialinių paslaugų centro didžiausią leistiną pareigybių skaičių:
   1. iki 2021 m. lapkričio 30 d. – 89,50;
   2. nuo 2021 m. gruodžio 1 d. – 81,50.
2. Pripažinti netekusiu galios Lazdijų rajono savivaldybės tarybos 2020 m. balandžio 30 d. sprendimą Nr. [5TS-30](http://10.103.1.4:49201/aktai/Default.aspx?Id=3&DocId=47790)5 „Dėl viešosios įstaigos Lazdijų socialinių paslaugų centro didžiausio leistino pareigybių skaičiaus patvirtinimo“.
3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Neringa Apolskienė, tel. (8 613) 21 979

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VIEŠOSIOS ĮSTAIGOS LAZDIJŲ SOCIALINIŲ PASLAUGŲ CENTRO DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PROJEKTO**

**AIŠKINAMASIS RAŠTAS**

2021-03-12

Lazdijai

Lazdijų rajono savivaldybės tarybos sprendimo „Dėl viešosios įstaigos Lazdijų socialinių paslaugų centro didžiausio leistino pareigybių skaičiaus patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir atsižvelgiant į viešosios įstaigos Lazdijų socialinių paslaugų centro raštą.

***Šio sprendimo projekto tikslas –*** patvirtinti viešosios įstaigos Lazdijų socialinių paslaugų centro didžiausią leistiną pareigybių skaičių iki 2021 m. lapkričio 30 d. – 89,50, nuo 2021 m. gruodžio 1 d. – 81,50.

***Kaip šiuo metu yra sprendžiami projekte aptarti klausimai*** – šiuo metu patvirtintas didžiausias leistinas pareigybių skaičius yra iki 2021 m. lapkričio 30 d. – 91,5, nuo 2021 m. gruodžio 1 d. – 83,5.

Vadovaujantis Lazdijų rajono savivaldybės tarybos 2020 m. gegužės 25 d. sprendimu Nr. 5TS-37 „Dėl viešosios įstaigos Lazdijų socialinių paslaugų centro struktūros patvirtinimo“ buvo patvirtinta viešosios įstaigos Lazdijų socialinių paslaugų centro struktūra. Siekiant racionaliau naudoti materialiuosius, finansinius, informacinius ir žmogiškuosius išteklius, mažinti įstaigos valdymo išlaidas, viešosios įstaigos Lazdijų socialinių paslaugų centro struktūroje neliko 2 pareigybių: direktoriaus pavaduotojo, darbų saugos ir sveikatos specialisto – informacinių technologijų specialisto.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vedėjos pavaduotoja Neringa Apolskienė.

Socialinės paramos ir sveikatos skyriaus

vedėjos pavaduotoja Neringa Apolskienė